
Милена ДИМИТРОВА

Децата у нас ще могат да получават безплатни лекарства и при паразитни заболявания.
Това става възможно чрез промените в Наредба 7, с които се дава възможност здравната каса да покрива напълно или частично лекарствата за деца до 7-годишна възраст за домашно лечение. Те вече са обнародвани в Държавен вестник. Малчуганите ще получават безплатни антибиотици и противовирусни препарати за домашно лечение.
Средства
В наредбата е записано, че „при предвидени средства в Закона за бюджета на Националната здравноосигурителна каса за съответната година, НЗОК заплаща напълно или частично за домашно лечение лекарствени продукти по лекарско предписание на остри инфекциозни заболявания, включително антибактериални лекарствени продукти, на територията на страната на лица до 7-годишна възраст, за които са изпълнени определени критерии". Пари за покриване на медикаменти за домашно лечение на малчуганите ще се получават при остри инфекциозни заболявания с бактериален, вирусен или паразитен причинител, е записано в Наредба 7.
Очаква се безплатните лекарства да станат факт от другия месец -1 юли. Близо стотачка вадят от джоба си родителите при всяко боледуване на децата си, показва проучване на вестник „Телеграф". Една от идеите е НЗОК да плаща най-евтините медикаменти. Ако са изписани по-скъпи, родителите ще трябва да доплащат.
Сметка
Майки изчислиха, че отделят 1000 лева за лекарства на година за боледуващите си деца. Приблизително толкова струват и добавките - витамини и пробиотици, които дават на децата си.
„Част от родителите, чиито деца не стигат до усложнения, дават между 40 и 80 лв. на разболяване. „Според случая получаваме рецепта за спрей за гърло, спрей за нос, сироп за кашлица, разтвор за инхалации, физиологичен разтвор, аз винаги взимам и витамин С", разказва майка, която редовно посещава аптеките, за да набави необходимото лечение на децата си.

Милена ДИМИТРОВА
Телеграф  стр. 8  

Децата заслужават много повече от безплатни антибиотици, антивирусни препарати и лекарства за паразити (виж стр. 7).
Не, те не са излишни в държава, в която масово при всяко боледуване на родителите може да се наложи да извадят стотачка, за да платят базовите лекарства за терапията. На фона на проблемите в детското здравеопазване обаче безплатният антибиотик изглежда като капка в морето.
Мечта
Много по-важно е, когато едно дете, не дай си Боже, бъде засегнато от сериозно заболяване, то да получи най-добрата грижа и да не бъде разкарвано между болниците. А това се случва, защото у нас все още няма една работеща детска болница, в която да се получава комплекса грижа. Всички чакаме със затаен дъх Националната детска болница. Всеки родител си мечтае за нормална болнична среда. Място, където детето му ще получава най-добрите педиатрични грижи. За това обаче са необходими хора в тази система - лекари, медицински сестри и асистенти, санитари. Докато институциите показват компютърен модел на визията на детската болница, един проблем, за който всички знаем, който зрее от десетилетия, избухва из страната периодично като бомба.
Само преди дни детското отделение в МБАЛ-Берковица спря работа поради липса на педиатри. Това е поредното лечебно заведение, което затваря педиатрична структура поради липса на кадри. Пред подобна криза се оказва детското отделение в пернишката МБАЛ „Рахила Ангелова". Преди време трансплантациите на онкоболни деца у нас бяха преустановени заради липса на сестри.
Приоритет
Затова пръв приоритет на държавата, още преди безплатния антибиотик, е как да мотивира педиатрите и медицинските специалисти да лекуват болните ни деца, които за жалост не винаги са в битка с банални инфекции. Понякога битката е на живот и смърт, а дупките в системата могат да костват нечий живот.

Жанета ЙОРДАНОВА
Телеграф  стр. 30  

Преди 11 години един баща тръгва по труден път - от отчаянието и болката по отишлия си без време син до надеждата, че той може пак да е жив, но по друг начин. Този баща се казва Илиян Русев - Скури.
В Русе едва ли вече има човек, който да не знае името му и каузата, за която се бори - построяването на водно-рехабилитационен център за хора с увреждания. Мечтата на Скури надгражда тази на сина му Александър Русев, който искал да се построи плувен басейн за деца с увреждания, където те да подобряват двигателните си умения под ръководството на специалист. Като плувец самият Александър работел с такива деца, знаел колко важни са водните занимания за състоянието им, но не успял да осъществи мечтата си. Ракът го покосява и той си отива от този свят само на 24 години. Но по пътя сега върви баща му с надеждата, че ще може да построи не плувен басейн, а цял комплекс, където деца и възрастни хора с увреждания да провеждат водна терапия. По пътя на мечтата Илиян Русев-Скури тръгва без пукнат лев, без някой богат благодетел зад гърба си, а само с приятели и съмишленици, които и до днес вярват в него.
Подкрепа
„Още когато Сашко ми сподели, че иска да се построи плувен басейн за деца с увреждания, му казах, че съм с него. Между тренировките си по плуване той самият се занимаваше с такива деца, но не можа да продължи, почина. От 15 март 2014 г. аз започнах да провеждам водна терапия първоначално с деца с двигателни проблеми, по-късно и с такива с аутизъм, а от 4-5 години и с възрастни хора - с мускулна дистрофия, множествена склероза, генетични заболявания", разказа пред „Телеграф" Илиян Русев - Скури. Помага напълно безвъзмездно и досега. Даже някои хора го упреквали, че ако е вземал дори минимална такса, досега центърът можело да бъде построен. Щял да се сбие с тях. Самият той знаел много добре какво е да нямаш средства, когато преди години се наложило на дъщеря му да бъде направена сложна хирургична интервенция. Знаел през какъв ад преминават родителите на деца с увреждания, какво е да искаш да направиш нещо за рожбата си, а да нямаш пари. И денят му вече 11 години е посветен на тези деца и възрастни сутрин от 8 до 11 часа е в басейна в Спортното училище, следобед - пак.
Тръгнал по пътя на мечтата така - като помагал безвъзмездно на нуждаещи се всеки ден в плувния басейн. През 2016 г. се събрали с приятели и съмишленици и основали Фондация „Александър Русев", която чрез дарения да набира средства за изграждане на водно-рехабилитационен център за деца и възрастни хора с увреждания. На първата по-голяма среща присъствали много хора. Днес нямат чет.
„Чувал съм и хора, които ми казваха как не може да стане. Дори и сега ги има. Защото това е голям проект - за милиони, а зад фондацията няма нито европейски пари, нито помощ от държавата, нито богат благодетел", обяснява Скури.
Терен
Когато дошло време да се избере терен, се обърнал към кмета на града Пенчо Милков. Не го познавал дотогава лично, поискал среща с него да му каже кой е и да му обясни за каузата си. „Той вече знаеше кой съм. Изслуша ме и още вечерта ми изпрати скица на терен зад Спортното училище. Какво по-хубаво и подходящо място от това? После внесе в Общинския съвет предложение за учредяване на безсрочно и безвъзмездно право на строеж в полза на фондацията", разказва Илиян Русев.
Започнали благотворителни концерти, медиите разгласили за каузата на Скури. В сметката започнали да постъпват дарения. Пенсионери внасяли по 5, по 10 лева, кой колкото може. Известни българи застанали зад каузата и я подпомогнали. По-състоятелни хора също я подкрепили. До края на май 2025 г. са събрани 560 000 лева, което позволява строителството да започне. В началото на юни т.г. багерите влязоха на терена. „Няма по-щастлив човек от мен! Хора, благодаря ви от цялото си сърце! Заедно завъртяхме колелото много здраво", не скрива радостта си Скури. Той смята, че парите ще стигнат за грубото строителство и до септември-октомври тази година то може да бъде завършено. Остава обаче още много. Целият проект е на стойност над 4 милиона лева и Скури апелира обществеността да продължава да дарява.
***
Ще има и за бебета
Проектът за модерния водно-рехабилитационен център включва три басейна с различна големина. Най-малкият от тях ще е за бебета, защото водната терапия има сигурен успех, ако се започне от най-ранна възраст. Средният басейн ще е с размери 6 на 12 метра и ще е за раздвижване на деца и възрастни с двигателни проблеми. В басейна с олимпийски размери 12,5 на 25 метра ще тренират децата с увреждания, които ходят на състезания. Предвижда се в него да се провеждат състезания, както и турнирът „Александър Русев", който стана вече ежегоден. Тук ще има около 180-190 места. Децата с двигателни проблеми до 14-годишна възраст ще ползват басейните безплатно.

БНТ  Денят започва с Георги Любенов

Резюме: Случаите на жестоко и унизително отношение към възрастни хора не са от вчера. Отговорността е на държавата и тя следва да я поеме. Това коментира Мая Манолова, лидер на партия "Изправи се.БГ" и бивш омбудсман.
Тя посочи, че като омбудсман един от основните й приоритети е била грижата за възрастните и незащитените хора. „Възрастните хора с психически проблеми са лишени от свобода и са затворени в „домовете на ужасите“, посочи Манолова. Тя добави, че е констатирала през 2017, 2018 и 2019 г. нарушени човешки права на възрастните хора в старческите домове.
Манолова заяви, че подкрепя пряката демокрация и референдумите за еврото. „Хората очакват да бъдат питани, когато се решават съдбоносни за тях и семействата им въпроси, искат да имат право на глас“. Според нея сме закъснели с мерките за спекулата за еврото. „НАП, Комисия за защита на конкуренцията (КЗК) и Комисия за защита на потребителите (КЗП) няма механизъм, с който да спре движението на цените на хранителните продукти. Хората са в паника“, заяви бившият омбудсман Мая Манолова. Манолова подкрепя пряката демокрация и референдумите за еврото. Държавата трябва да се намеси и да обяви мерки за контролирани на ключовите хранителни продукти и спекулата, посочи Мая Манолова. На база на какво кафето, което струва днес 4 лв., утре може да стане 4 евро. Кой ще спре търговците да увеличават цените в лева, запита тя.
„Държавата трябва да се намеси, защото България е единствената страна в Европа, която не е предприела мерки за контролиране на цените на основни хранителни продукти“, допълни тя. Манолова заяви, че това, което „Изправи се, БГ“ предлага, е контролни мерки на държавните институции по отношение на цените в няколко сектори - хранителни продукти, горива, лекарства, мобилни услуги, банкови такси. Закон за спекула и налагане на таван на основните хранителни продукти и таван надценката не е приумица на Мая Манолова.

[image: ]

[bookmark: _Toc200887148]Затвориха детското отделение в болницата в Берковица – няма лекари
Отделението за най-малките пациенти е единственото за цялата община
bTV  Новини в 19.00 часа

Детското отделение на болницата в Берковица остана без лекари и затвори.
Ръководството на лечебното заведение спешно търси педиатри в цялата страна.
Отделението за най-малките пациенти е единственото за цялата община – в него се лекуват и деца от Вършец.
Отделението е с двама лекари. Едната е в дълъг отпуск по болест, другата е с тежко заболяване и пред напускане. И двете са в пенсионна възраст.
„Проблемът фактически не е заплащането“, казва Иван Иванов, председател на Общинския съвет в Берковица.
Местната власт уверява, че ще намери решение. Засега обаче всички опити да бъдат намерени лекари удрят на камък, независимо от предлаганата заплата.
„Истината е, че детските отделения са тежки, натоварени са, отговорни са и повечето колеги са в предпенсионна или пенсионна възраст – горе-долу около мен. За тия всичките години не говоря за заплащане, защото това не ни е било приоритет в годините назад, но нямахме време за децата си, нямаме време за внуците си, ангажиращо е – от сутрин до вечер, нямаме почивен ден, телефонът не спира да звъни, нямаш нормална отпуска“, коментира д-р Вилма Димитрова, общопрактикуващ лекар.
Без колегите си от отделението, общопрактикуващите лекари педиатри ще поемат още по-голямо натоварване. И допускат, че до намирането на педиатър за работа в стационар, в повечето случаи децата ще продължават лечението си у дома, защото най-близкото детско отделение – това в Монтана, няма да може да поеме всички малки пациенти от Берковица и Вършец.

Автоимунно заболяване сковава ръцете и краката на младата майка
bTV  Новини в 12.00 часа

Прогресиращо автоимунно заболяване сковава ръцете и краката на майка на две деца. Надеждата ? да оздравее е присаждане на стволови клетки в Русия.
Майка на абитуриентка и първокласник, Мая не успява да отиде на завършването им, защото все по-трудно се движи. Когато синът й е на две, се появява слабостта в десния крак. Симптомите са подобни на множествена склероза, но изследванията не я потвърждават.
Едва миналата година е поставена диагноза прекаран миелит. „С една патерица и с придружител, иначе не мога, не мога да стоя изправена повече от няколко минути, не мога да пазя равновесие, изпадам в паники, имах няколко падания пред блока, изпитвам ужас от стълби, треперя“, разказа Мая.
38-годишната жена вече не работи и рядко излиза. „Понякога я заварвам със синини след падане. Най-голямата болка за една майка е да искаш да помогнеш на детето си и да не можеш“, сподели Марияна Калинова, майка на Мая.
„Чувствам се като затворник и непотребен човек. Най-голямата ми болка е, че не мога да се грижа за децата си“, каза жената.
След като се запознават със състоянието й и чрез видеовръзки, специалистите в Институт „Пирогов“ в Москва дават над 90% успеваемост на операцията със стволови клетки. За целта обаче са нужни 50 000 евро. С пенсията под 500 лева, с която покрива и наема за жилището, в което живее, лечението е мисия невъзможна.
Добрата новина е, че половината от сумата вече е събрана чрез благотворителни каузи в Плевен. „Животът стана много сив и жесток, но въпреки това аз съм жив свидетел колко много хора все още имат сърца и таят доброта в себе си“, заяви Мая.
Макар да е пропуснала първите две дати за Москва, Мая вярва, че през септември ще може да замине с Вашата подкрепа.
Дарителска сметка за „Заедно за Мая“
IBAN: BG86FINV91501017816183
BIC: FINVBGSF

[bookmark: _Toc200887150]Разговор с Васил Пандов – депутат от ПП-ДБ
bTV  Тази събота

Резюме: Относно протестите на медици и медицински сестри, Васил Пандов заяви: „От ПП-ДБ се срещнахме със студенти, специализанти и млади лекари. Техният протест минава малко незабелязано от управляващите. Министърът на здравеопазването каза, че ги подкрепя, но дотам. От ПП-ДБ имаме една и съща цел с младите медици и медицински сестри от 2022 насам. Тогава подписахме Колективен трудов договор и увеличихме от 900 на 1500 лева минималната заплата на медицинска сестра и на 2000 лева на лекар. Проблемът е, че тези заплати са много ниски спрямо времето, което измина от тогава до сега. Като цяло, в момента здравеопазването в България е в разпад. Управляващите не вземат мерки да увеличават възнагражденията на лекарите. Нито една от мерките, които ПП-ДБ предложи за намаление на разходите на НЗОК, не беше приета от правителството. Държавата може пряко да увеличи възнагражденията на медиците и медицинските сестри в 103 държавни структури. Не се знае дали лекарствата за деца ще станат безплатни от ч юли или изобщо до края на годината, защото управляващите не са задвижили процедурите за това. Бюджетът на НЗОК е в много тежко състояние.“

[image: ]

[bookmark: _Toc200887151]Проф. Габровски: Недостигът на медицински сестри е катастрофално голям
Нова телевизия  Събуди се

Резюме: Зад скандалите с нелегални хосписи, станали известни като „домове на ужасите“, стои дълбок социален и медицински проблем, който тепърва ще се задълбочава. Това заяви в студиото на „Събуди се“ проф. Николай Габровски, началник на Клиниката по неврохирургия и зам.-директор на УМБАЛСМ „Н. И. Пирогов“.
Според него застаряващото население, масовата емиграция и катастрофалният недостиг на медицински кадри създават „пропаст“, в която попадат все повече възрастни и болни хора. „Това е много тежък проблем, който има много сериозна социална страна. За съжаление, той тепърва ще се задълбочава“, коментира проф. Габровски по повод разкритията за нелегални хосписи с нечовешки условия.
Той обясни, че демографската криза и емиграцията са създали ситуация, в която огромен брой възрастни хора остават без близки, които да се грижат за тях. „През 90-те години хората от моето поколение масово мигрираха. В момента техните родители са около 80-годишни. Сами разбирате, че до някакъв период е достатъчно да изпращаш малко пари, но с напредване на възрастта хората имат нужда от други грижи – медицински, спират да бъдат самостоятелни. И тук се получава една пропаст“, обясни неврохирургът.
Той допълни, че често в „Пирогов“ се сблъскват с драмата на пациенти, които след лечение няма кой да ги потърси. „Трагично често. Това е драматичен проблем“, призна проф. Габровски.
Според него в основата на кризата стои и катастрофалният недостиг на медицински сестри и специалисти по здравни грижи. „В България има около 23 000 лекари, а по стандартите на цивилизования свят броят на сестрите трябва да е 2-3 пъти по-голям. Тоест, трябва да имаме минимум 66 000 сестри. А ние имаме 23 000“, коментира той.
Проф. Габровски подчерта, че този проблем не е „вечен“, а е ясно дефиниран от 20 години, но не се прави нищо съществено за решаването му. „Това вече е отвъд точката, след която може с леки мерки и приказки нещата да се коригират. Проблемът се задълбочава лавинообразно и тук има пряка заплаха за нормалното функциониране на системата“, заяви той.
Той подкрепи протестите на медицинските специалисти, като заяви, че работата на лекарите е невъзможна без тях. Според него обаче, дори заплатите да се вдигнат драстично, това няма да реши проблема, тъй като няма достатъчно кадри, а обучението на нови отнема години.
Проф. Габровски коментира и темата с инцидентите с тротинетки, които нарече „новите хулигани на пътя“. Той изрази мнение, че пълната им забрана е крайна мярка, но е нужна по-строга регулация, включваща нощно ограничение и вдигане на възрастта за управление от 14 на 16 години, както и по-ефективен контрол.

[bookmark: _Toc200887152]Когато инсултът вземе думите: Филолози и невролози в битка да върнат речта на пациентите
Нова телевизия  Събуди се

Всяка година само в София над 10 000 души получават инсулт, а една трета от тях губят способността си да говорят и разбират – състояние, известно като афазия. В битка за всяка тяхна дума влиза неочакван съюз между филолози и невролози. Инициатива на Столична община предвижда създаването на 10 нови центъра за безплатна речева терапия, но пред нея стои голямото предизвикателство – има ли кой да лекува пациентите?
Зад сухата статистика стои тихата драма на хиляди семейства. Хора, които изведнъж губят най-човешкото – възможността да общуват, да кажат „обичам те“ или просто да поискат чаша вода.
Идеята за безплатна помощ се ражда от личната история на доц. Владислав Миланов, преподавател във Факултета по славянски филологии. „Моята сестра почина от онкологично заболяване и след втората операция имаше много сериозни затруднения с речевата дейност. Тогава съм търсил специализирана помощ и беше много трудно да намеря. Човекът живее през речта си“, споделя доц. Миланов.
Загубата на реч е едно от най-тежките последствия от инсулта. То поразява все по-млади хора, като в клиниката по нервни болести в „Пирогов“ скоро са лекували 24-годишна пациентка. „Това води до много тежки депресивни промени при тези пациенти“, обяснява доц. Мария Димитрова, началник на клиниката. Според нея от ключово значение е подкрепата на семейството и постоянната рехабилитация, която обаче често е финансово недостъпна.
Затова Столична община планира да разкрие 10 центъра за безплатна речева терапия. Първите два се очаква да отворят врати до края на годината, а останалите – до 2030 г.
Големият въпрос обаче остава – кой ще работи в тях? „Ние искаме да сме готови с подготвени млади хора. Обединихме усилията си, за да обучаваме студенти. В екип с колеги логопеди, психолози, неврохирурзи да помагаме на тези хора. Защото грижата за болния не се изчерпва с това да му дадем лекарства и да го нахраним“, казва доц. Миланов.
Рехабилитацията е дълга и трудна, но дава резултати.
„Винаги много се радваме, когато имаме добри резултати, дали частично, дали пълно възстановяване. Това е една голяма борба“, споделя доц. Димитрова.
Борба, в която всяка върната дума е победа.

НАЦИОНАЛНИ РАДИА

[bookmark: _Toc200887153]Отбелязваме Световния ден на доброволния кръводарител
БНР  

Днес отбелязваме Световния ден на доброволния кръводарител. Мотото тази година е „Дари кръв, дари надежда, заедно спасяваме живот“.
Между 120 и 180 души дневно даряват кръв в Националния център по трансфузионна хематология. Центърът провежда кампании в училища, университети, фирми и организации, но от края на 2023 година работата на мобилните екипи е ограничена заради дефицит на персонал, обясни Евелина Динкова.
"И това ни изправи пред ново предизвикателство, защото с нашите партньори ние работим десетки години. Те очакват в определено време наш екип да отиде при тях, за да си дарят отново. Сега ние ги молим те да дойдат при нас", каза още Дамянова.
[bookmark: _Toc200887154]До шест месеца след даряването на кръв човек може да използва това дарение за свой близък, ако се наложи, обясни Иво Умленски, който е дарявал кръв 47 пъти.
"А пък аз като съм редовен дарител, обикновено имам две резервни дарявания, които мога да дам. Случвало се е за мои роднини и по молба на мои познати", каза Умленски.
Кръводарител може да стане всеки между 18 и 60 години, който не приема лекарства. Преминава се през медицински преглед, а работещите хора имат право на два дни отпуск при кръводаряване.

